open-index/open-wikipedia-markdown huggingface dataset:
Љупчо Николовски

**Љупчо Николовски** (р.  во Крива Паланка) — македонски политичар од редовите на СДСМ и министер за земјоделство во владата од 2017. Николовски дипломирал на правниот факултет „Јустинијан Први“ во 2007, а во периодот 2007–2008 работел како адвокатски приправник. Во февруари 2014 година, бил назначен за шеф на кабинет на претседателот на СДСМ Зоран Заев, а од ноември 2015 до мај 2016 бил дополнителен заменик-министер за земјоделство во техничката влада на Емил Димитриев. Во 2017 бил именуван за прв човек на министерството за земјоделство, шумарство и водостопанство. Николовски говори англиски и италијански јазик.

## Наводи

## Надворешни врски
*

Категорија:Политичари од Крива Паланка
Категорија:Политичари од СДСМ
Категорија:Влада на Република Македонија од 2017
Категорија:Министри за земјоделство, шумарство и водостопанство на Република Македонија
Категорија:Пратенички состав 2016-2020
Категорија:Апсолвенти на Правниот факултет „Јустинијан I“ - Скопје
Драган Тевдовски

**Драган Тевдовски** ( во Скопје) — македонски политичар и министер за финансии во македонската влада од 2017. Средно училиште завршил во гимназијата „Раде Јовчевски Корчагин“, а своевремено настапувал за младинската школа на ФК Вардар и за кадетската репрезентација на Македонија. Магистрирал статистичка анализа на економскиот факултет при универзитетот во Белград во 2006 година со просек 10, а во 2010 станал доктор по економски науки на економскиот факултет во Скопје. На универзитетот „Св. Кирил и Методиј“ се вработил во 2002 година како асистент, а од 2015 работи како вонреден професор на катедрата за математика и статистика. Тевдовски е автор на два универзитетски учебници и на околу 45 научни трудови објавени во престижни научни списанија.

## Политички ставови
Драган Тевдовски како министер за финансии се залага за укинување на рамниот данок (со кој приходите на сите подеднакво се оданолчуваат), кој беше воведен од владата на Никола Груевски и негова замена со прогресивен данок (со кој повеќе се оданочуваат граѓаните со поголеми приходи). На 25 јуни 2019 година Собранието го разрешува од министерската позиција. По неговото разрешување Министерството за финансии го презема тогашниот премиер Зоран Заев. По назначувањето на Нина Ангеловска за министер за финансии прогресивниот данок се става во мирување 36 месеци. По овој повод Тевдовски преку Фејсбук ги повикува пратениците на СДСМ и им вели „Пратениците на СДСМ, пред да гласаат за ова, нека помислат дали се за бришење на *Социјалдемократски* од името на СДСМ. Посебно од страна на луѓе што немаат врска со СДСМ“

## Наводи

## Надворешни врски
* Интервју со Драган Тевдовски на Fakulteti.mk

Категорија:Живи луѓе
Категорија:Политичари од Скопје
Категорија:Македонски универзитетски професори
Категорија:Политичари од СДСМ
Категорија:Влада на Република Македонија од 2017
Категорија:Министри за финансии на Република Македонија
Категорија:Апсолвенти на универзитетот „Св. Кирил и Методиј“
Категорија:Магистри на Белградскиот универзитет
Категорија:Доктори на Економскиот факултет - Скопје
Состојбена равенка

**Состојбена равенка** – равенка која преку притисокот, температурата и волуменот го опишува однесувањето на гасот и се изразува во облик {\ f(p,V,T) = 0}.

## Состојбени равенки за посебни модели
* Состојбена равенка на идеален гас: {\ pV = nRT}.
* Состојбена равенка на Ван дер Валсов гас: {\left(p + \frac{a}{V_m^2}\right)\left(V_m-b\right) = RT}
* Редлих-Квонгова состојбена равенка: {p = \frac{R\,T}{V_m-b} - \frac{a}{\sqrt{T}\,V_m\left(V_m+b\right)}}
* Соаова модификација на Редлих-Квонговата состојбена равенка: p = \frac{R\,T}{V_m-b} - \frac{a\,\alpha}{V_m\left(V_m+b\right)}
* Пенг-Робинсонова состојбена равенка: p=\frac{R\,T}{V_m-b} - \frac{a\,\alpha}{V_m^2+2bV_m-b^2}
* Пенг-Робинсон-Страјек-Верина состојбена равенка: \kappa = \kappa_0 + \left[\kappa_1+\kappa_2\left(\kappa_3-T_r\right)\left(1-T_r^{0.5}\right)\right]\left(1+T_r^{0.5}\right) \left(0,7-T_r\right)
* Елиот-Суреш-Донахјуова состојбена равенка: \frac{p V_m}{RT}=Z=1 + Z^{\rm{rep}} + Z^{\rm{att}}
* Диетричиева состојбена равенка: \ p(V-b)=RTe^{-a/RTV}
* Виријалова состојбена равенка: \frac{pV_m}{RT} = 1 + \frac{B}{V_m} + \frac{C}{V_m^2} + \frac{D}{V_m^3} + \dots
* Бенедикт-Веб-Рубинова состојбена равенка: p=\rho RT + \left(B_0 RT-A_0 - \frac{C_0}{T^2} + \frac{D_0}{T^3} - \frac{E_0}{T^4}\right) \rho^2 + \left(bRT-a-\frac{d}{T}\right) \rho^3 + \alpha\left(a+\frac{d}{T}\right) \rho^6 + \frac{c\rho^3}{T^2}\left(1 + \gamma\rho^2\right)\exp\left(-\gamma\rho^2\right)

## Поврзано
* Состојбена равенка на идеален гас
* Состојбена равенка на реален гас
* Состојбена равенка на Ван дер Валсов гас

Категорија:Равенки во физиката
Категорија:Термодинамика
Категорија:Механика на флуидите
Категорија:Машинство
Саша Богдановиќ

**Саша Богдановиќ** (роден на  во Постојна, Словенија) — градоначалник на Општина Центар од 2017 до 2021, граѓански активист, претседател на општинската организација на СДСМ-Центар и поранешен директор на ЈП Паркинзи на Општина Центар.

## Личен развој

Богдановиќ во 2001 година станал член на политичката партија СДСМ, а во 2003 година активно се вклучил во сите активности од општествена одговорност. Во 2004 година завршил средно медицинско училиште и дипломирал политички науки на Правниот факултет при Универзитетот „Св. Кирил и Методиј“.

## Професионална кариера

Во 2009 година се вработил во фабриката за изолациони материјали „*Кумал -СК*“, каде што после една година бил поставен како раководител на комерција, сè до мај 2013 година, кога бил именуван за в.д. директор на јавното претпријатие ЈП Паркинзи на Општина Центар.

Богдановиќ во 2014 ја добил функцијата Претседател на Општинската Организација на СДСМ во Центар.

Тој е првиот директор на ЈП ПОЦ кој ги ослободил жителите на Општина Центар од плаќање за паркинг и притоа ги вратил сите долгови кои биле затекнати во претпријатието со неговото доаѓање на функција. Како директор вовел многу новитети и поволности, како гостинска М-карта со зголемен број на часови за гости, Новинарска мобилна карта, Бизнис карта, Карта за спортисти и тренери и бесплатен паркинг за хибридни возила. Со претходно добиена согласност од Советот на Општина Центар, од 2013 година финансиски го помогнал КК Работнички.

Богдановиќ се залага за правата на сите граѓани и преку многубројни хуманитарни акции кои ги организирал заедно со своите пријатели и соработници. Во мај 2017 година, за првпат на територија на Општина Центар, ја започнал кампањата за стерилизација на бездомни животни „*Центар на 4 нозе*“.

## Политичка кариера

* 2008 – Шеф на Центаралниот младински изборен подштаб
* 2009 – раководител на сектор логистика и оператива и член на Извршниот Одбор на Општинската Организација на СДСМ – Центар.
* 2011 – шеф на логистика и оператива
* 2013 - шеф на логистика и оператива
* 2014 – шеф на Општински изборен штаб 
* 2014 - Претседател на Општинската Организација на СДСМ во Центар.
* 2015 – координатор на проектот „Мрежа“ за скопскиот регион. 
* 2017 – градоначалник на Општина Центар

## Контроверзи
На 13 октомври Саша Богдановиќ во емисијата „НОВА Студио“ која ја води новинарката Билјана Секуловска на порталот „Нова“ заедно со активистката Ана Чоловиќ - Лешоска од невладината организиацијја  „Еко свест“ дискутираат на тема „Како да се намали загадувањето во Општина Центар“, но и за тоа како општината да се справува со глобалното загревање. Интервјуто се сведува, во најголема мерка, на решавање на паркирањето на Орце Николов (каде што живее активистката) и на тоа дека со отстранување на употребата на јаглен и дрва за огрев од околу осумдесетина семејства ќе се влијае врз загадувањето. Инаку, најголемиот дел од загадувањето во Општина Центар, како што подоцна се вели во интервјуто, е од моторните возила кои поминуваат низ општината, а не живеат таму.

## Наводи

Категорија:Луѓе од Скопје
Категорија:Живи луѓе
Категорија:Политичари од СДСМ
Категорија:Градоначалници на Општина Центар
Анадирски Залив

мини|десно|250п|Морепловна карта на Анадирскиот Залив

мини|десно|Градот Анадир и устието на истоимената река во заливот
**Анадирски Залив** () — најголемиот залив на Беринговото Море во далечниот североисток на Сибир, Русија.

## Местоположба
Заливот има пречник од 400&nbsp;км и приближно правоаголен облик. Југоисточниот дел е отворен кон морето, а аглите (надесно од југ) се ’ртот Наварин, устието Анадирски Лиман, заливот Креста и ’ртот Чукотски и Чукотскиот Полуостров. Долж североисточниот брег во должина од 72&nbsp;км се протега појас од чакал, источно од заливот Креста. Анадирскиот Залив е прекриен со мраз 10 месеци во годината. Во близина на крајбрежјето се појавуваат гренландскиот и сивиот кит.

## Население
На брегот на заливот, се наоѓа истоимениот град Анадир, кој претставува административен центар на Чукотскиот автономен округ. Градот е сместен на устието на самото устие на реката Анадир, каде што се влева во Анадирскиот Залив. Други позначајни населени места на крајбрежјето се Провиденија (на Комсомолскиот Залив, огранок на Анадирскиот) и Егвекинот, на заливот Креста.

## Стопанство
Брегот и крајбрежната морска површина на заливот имаат лежишта на нафта и гас. Најголемо од нив е Западноезерското повеќеслојно наоѓалиште.

* Анадир (река)
* Чукотски Полуостров
* Чукотски автономен округ

## Наводи

## Литература
* 
* United States Hydrographic Office (1909). Asiatic pilot, Volume 1. Issues 122-126; Issue 162 of H.O. pub. Gov. Printing Off., Washington. pp 50–51.

## Надворешни врски

*  Н. И. Мымрин — Биоресурсы Анадырского залива и благополучие аборигенного населения Чукотского полуострова

Категорија:Берингово Море
Категорија:Заливи во Русија
Категорија:Географија на Чукотскиот автономен округ
Категорија:Заливи во Тихиот Океан
Силмарилион

***Силмарилион*** () — збирка дела од Џ. Р. Р. Толкин, што по неговата смрт ја приредил и објавил неговиот син Кристофер Толкин во 1977 година, со помош на Гај Гавриел Кеј, кој е познат како писател на фантастична проза. „Силмарилион“, преку појаснувања и доближувања на дејствијата и ликовите од другите дела на Толкин, ја појаснува идејата за обемна, но поради смртта на авторот недовршена приказна за дејствијата на универзумот кој се погрижил за постанокот на Средната Земја. Таа посебна, фантастична земја е всушност дом на приказните за чудесните битија: хобити, џуџиња (каради), виленици, волшебници, за првите луѓе, но и за зли битија кои посакуваат да ја преземат власта и да ја уништат секоја убавина во тој свет, во настани опишани во романите „Хобит“ и „Господарот на прстените“.

Толкин започнал да го работи „Силмарилион“ по барање на издавачот, кој по големиот успех на „Хобит“ барал книга која е нејзин претходник, а пред да биде објавена тритомната сторија „Господарот на прстените“. Но издавачитем, заради неразбирање, без да го разгледаат текстот до крај, истиот го отфрлиле.

## Поделба на книгата
Книгата „Силмарилион“ е поделена на пет дела. Првично, деловите биле напишани посебно, но Толкин имал замисла и желба да бидат објавени во една книга. По неговата смрт, синот Кристофер ги собрал ги дополнил деловите со напомена дека во некои делови морал да интервенира и со потполно нови видувања и толкувања, со што ги отклонил противречностите кои татко му не успеал да ги доврши. Првиот дел на „Силмарилион“ е „Аинулиндале“, кој го објаснува постанокот на Еа, светот во кој е сместена Средната Земја. „Валаквента“ е втор дел во кој се опишуваат натприродните битија: валари, мајари (арди) и други натприродни чинители на Еа. Третиот дел е „Квента Силмарилион“, во кој се зборува за настаните што се случиле во текот на Првото доба на Сонцето: војните на Нолдорите против Морготите за враќање на светите скапоцени камења силмарили. Четврти дел, „Акалабет“ ја дава историјата и страдањето на островската земја Нуменор и почетокот на исчезнување на неговите жители. Петтиот дел, „За прстените на моќта и третото доба“, претставува кусо резиме за историјата на третото доба, поврзано со настаните кои се импресивно опишани во романот „Господарот на прстените“.

## Наводи

## Надворешни врски

*Tolkien Online
*Chronology of ''The Silmarillion'' 
*Guide to U.S. editions of Tolkien books including ''The Silmarillion''
*Article on collecting ''The Silmarillion'' on Tolkien Library

Категорија:Епска фантастика
Категорија:Дела на Џ. Р. Р. Толкин
Систем со доказ за работа

**Систем со доказ за работа** (англ. *Proof-of-work*, *POW*, *PoW*) е систем со економска мерка за спречување на напади со преоптоварување на мрежата, спам напади или друг вид на злоупотреба на некоја услуга. Концептот на оваа одбрана за првпат се појавил во статија на Синтија Дворк и Мони Наор во 1993. Системот се состои од задавање тешка работа (често криптографска загатка) на корисникот на сервисот пред тој да испрати некое барање. На тој начин, корисникот може да испрати малку барања за одреден временски интервал (пропорционално со брзината на решавање на задачата).

Основата на ваквите системи е асиметријата: работата што корисникот треба да ја изврши е тешка (одзема многу време), но давателот на услугата брзо може да провери дали работата е точно извршена. Доколку се работи за proof-of-work систем кој се извршува на процесор, работата е да се пресмета вредност која задоволува однапред зададени критериуми.

## Видови
Има два вида на proof-of-work системи:

**Предизвик-одговор системот** има директна врска помеѓу корисникот (клиентот) и давателот на услугата (опслужувачот). За клиентот да изврши акција или барање на опслужувачот, мора да побара предизвик од опслужувачот. опслужувачот одбира предизвик (математичка или криптографска задача) и ја праќа кон клиентот. Откако клиентот ќе го реши предизвикот, го испраќа решението заедно со потребното барање кон опслужувачот, кој пак ја реализира акцијата само доколку решението е точно.

**Решение-проверка** системот не претпоставува директна врска. Самиот клиент има право сам да си одбере предизвик/тешка задача заедно со неговото барање, и потоа заедно да ги испрати кон опслужувачот. опслужувачот проверува дали избраниот проблем е доволно тежок и точно решен, и доколку е така го реализира барањето.

## Proof-of-work функции
Постојат различни функции кои можат да се користат како задача за корисникот во proof-of-work системи:
* Diffie-Hellman загатка
* Парцијална инверзија на хеш функции (како SHA-256)
* Квадратен остаток на големи прости броеви
* Проблеми со теорија на графови (Cuckoo-Cycle)

## Бескорисност на работата
Голем број на proof-of-work системи работат на инверзија на хеш функција или друга асиметрична функција која не дава значаен резултат. Ова значи дека многу ресурси (пресметувачки, а со тоа и енергетски) се користат за непотребна цел. За да се спречи непотребна работа, постојат и proof-of-work системи чиј резултат е корисен, како алгоритмот Primecoin. Целта на овој алгоритам е на клиентот да му се зададе работа да бара прости броеви со одредени одлики, што е тешка задача, а е важна за математичарите.

Категорија:Криптовалути
Категорија:Криптографија
ФК Јувентус сезона 2016-2017

**Сезоната 2016-17** за фудбалскиот клуб **[[ФК Јувентус|Јувентус]]** била 119-та од неговото основање и десетта последователна сезона во највисоката лига на италијанскиот фудбал.

## Дресови
**Спортска опрема: [[Адидас]]**
 **Главен спонзор: [[Jeep]]**

## Состав

*играчите во италик го напуштиле клубот во текот на сезоната

## Трансфери
*Прикажани се само побитните операции*
### Дошле
[thumb|200px|right|Аргентинскиот напаѓач [Гонсало Игуаин бил купен од Наполи за сума од 90 милиони евра, со што станал најскапиот трансфер во историјата на клубот и најскапиот трансфер во историјата на Серија А. Тој се покажал како вистинско засилување постигнувајќи 32 гола во својата прва сезона во црно-белиот дрес, со што бил најдобар стрелец на клубот за сезоната.]]
[thumb|200px|right|Францускиот играч од средниот ред [Пол Погба по четири шампионски сезони поминати во Јувентус, го напуштил клубот и се преселил во англискиот Манчестер Јунајтед за тогашна рекордна сума во историјата на фудбалот од 105 милиони евра.]]

### Заминале

## Натпреварувања во сезоната
### Суперкуп на Италија

### Серија А

#### Завршна табела



***Легенда:***
:&nbsp;&nbsp;&nbsp;&nbsp;&nbsp; **Шампион на Италија** и се квалификува за групната фаза на **УЕФА Лигата на шампионите 2017-2018**.
:&nbsp;&nbsp;&nbsp;&nbsp;&nbsp; Се квалификува за групната фаза на **УЕФА Лигата на шампионите 2017-2018**.
:&nbsp;&nbsp;&nbsp;&nbsp;&nbsp; Се квалификува за плејоф рундата (од квалификациите) за **УЕФА Лигата на шампионите 2017-2018**.
:&nbsp;&nbsp;&nbsp;&nbsp;&nbsp; Се квалификува за фазата по групи во **УЕФА Лига Европа 2017-2018**.
:&nbsp;&nbsp;&nbsp;&nbsp;&nbsp; Се квалификува за третото коло од квалификациите за **УЕФА Лига Европа 2017-2018**.
:&nbsp;&nbsp;&nbsp;&nbsp;&nbsp; Испаѓа во **Серија Б 2017-2018**.

***Нотес:***
: Три бода за победа, еден за нерешено, нула за пораз.

: Во случај на еднаков број на бодови помеѓу две или повеќе екипи, позицијата на табелата на екипата ќе биде одредена по следниве критериуми:

:* Освоени бодови во меѓусебните двобои
:* Гол-разлика во меѓусебните двобои
:* Вкупна гол-разлика
:* Вкупен број на постигнати голови
:* Ждрепка

#### Натпревари

### Куп на Италија

Јувентус го започнал своето учество во Купот на Италија директно во осминафиналето, како една од осумтте најдобро рангирани екипи.

### Лига на шампиони

#### Фаза по групи

#### Нокаут фаза
##### Осминафинале

##### Четвртфинале

##### Полуфинале

##### Финале

## Статистика
### Список на стрелци


Последно ажурирање: 3 јуни 2017


### Суви мрежи


 Вклучувајќи и една поделена сува мрежа против Каљари.



Последно ажурирање: 3 јуни 2017


### Дисциплина


Последно ажурирање: 3 јуни 2017


## Наводи

Категорија:Сезони на ФК Јувентус
Џевдет Хајредини

**Џевдет Хајредини** (роден во  година во Тетово) — македонски политичар.

## Животопис

Хајредини завршил на Економскиот факултет при УКИМ. Работел како новинар во главниот косовски весник на албански јазик „*[[Коха Диторе]]*“. Одделно работел и како политички аналитичар во домашни и меѓународни списанија и бил уредник на аналитичкото списание „*Kosova and Balkan Observer*“.

Џевдет Хајредини во периодот од 4 септември 1992 до 20 декември 1994 година бил Министер за финансии на Република Македонија. Во 2008 година станал претседател на коалицијата „Македонија без корупција“, во која влегле 18 невладини организации.

Категорија:Живи луѓе
Категорија:Политичари од Тетово
Категорија:Македонски Албанци
Категорија:Македонски новинари
Категорија:Македонски уредници
Категорија:Југословенски Албанци
Категорија:Југословенски новинари
Категорија:Југословенски уредници
Категорија:Состав на Владата на Република Македонија од 1992
Категорија:Политичари од ПДП
Категорија:Министри за финансии на Република Македонија
Категорија:Апсолвенти на Економскиот факултет - Скопје
Црква „Св. Архангел Михаил“ - Моин

**Свети Архангел Михаил** — главна селска црква во гевгелиското село Моин.

## Местоположба

Црквата се наоѓа во јужниот дел на селото Моин.

## Историја

Во време на македонската преродба во  век, во селото имало три цркви, и тоа: патријаршиска, егзархиска и римокатоличка. Но, за време на Првата светска војна, поточно во 1917 година, сите овие цркви биле разрушени. Мештаните изградиле нова црква, која делумно била разурната во време на Втората светска војна, а била обновена и доградена во 1963 година.

## Архитектура

Црквата претставува еднокорабна градба со рамен варосан таван, припрата, но без апсида.

### Икони и иконостас

Во нејзината внатрешност, иконостасот е мал и бил изработен од гевгелискиот столар Ристо Попов, чие име се споменува на запис на самиот иконостас од 30 декември 1968 година.

## Галерија


Податотека:Викиекспедиција до Бојмија 02.jpg|Влезните порти
Податотека:Викиекспедиција Бојмија 012.jpg|Поглед на црквата заедно со селските гробишта
Податотека:Викиекспедиција до Бојмија 04.jpg|Крст во дворот на црквата
Податотека:Викиекспедиција до Бојмија 05.jpg|Надгробен споменик
Податотека:Викиекспедиција до Бојмија 06.jpg|Селските гробишта
Податотека:Викиекспедиција до Бојмија 07.jpg|Црковниот двор
Податотека:Викиекспедиција до Бојмија 08.jpg|Крстови во дворот
Податотека:Викиекспедиција до Бојмија 09.jpg|Влезна порта
Податотека:Викиекспедиција до Бојмија 10.jpg|Поглед на црквата


## Поврзано
* Моин
* Повардарска епархија
* Гевгелиско архијерејско намесништво
* Втора гевгелиска парохија

## Наводи

## Надворешни врски

Категорија:Моин
Моин
Човекот слон (филм)

**Човекот слон** (англиски: *The Elephant Man*) — американски филм од 1980 година, во режија на Дејвид Линч. Главните улоги ги толкуваат: Ентони Хопкинс, Џон Херт, Ен Бенкрофт, Венди Хилер, Фреди Џонс итн. Филмот го опишува животот на вистински човек, Џозеф Мерик, кој бил познат како „Човекот-слон“. Филмот освоил вкупно 10 награди, меѓу кои француската награда „Цезар“ за најдобар странски филм, три награди на БАФТА, а бил номиниран и за наградата „Оскар“ во осум категории.

## Содржина
Џон Мерик, познат како „Човекот-слон“ (го игра Џон Харт) е млад човек со неверојатно големи деформитети на главата и по телото. Тој е во „сопственост“ на расипаниот човек Бајтс (го игра Фреди Џонс), кој за пари го покажува на публиката, како дел од својата изложба на „чудовишта“. Случајно, него го здогледува докторот во лондонската болница, Фредерик Тревес (го игра Хопкинс), кој од хируршка гледна точка се заинтересира за него и така станува славен во научните кругови. Така, за човекотслон започнуваат да се грижат во болницата и набргу тој станува познат при што многу богати и познати луѓе доаѓаат да го посетат, а меѓу нив е и славната театарска глумица г-ца Кендал (ја игра Бенкрофт). Меѓутоа, обичните луѓе продолжуваат да го гледаат Мерик како чудовиште. Една ноќ, чуварот на болницата носи голема група луѓе во собата на Мерик, каде тие го малтретираат и омаловажуваат. Меѓу нив е и Бејтс, кој повторно го зема Мерик во својот циркус, носејќи го во Европа и притоа постојнао се изживува врз него. Сепак, другите членови на циркуската екипа го ослободуваат Мерик и тој повторно се враќа во Лондон. Таму, тој повторно станува славен, но веќе се наоѓа во лоша здравствена состојба. Една вечер, Мерик присуствува на театарска претстава, каде доживува овации од публиката. По претставата, тој посакува да спие како секој обичен човек (со главата на перница), легнува и умира.

## Наводи

Категорија:Американски филмови
Категорија:Филмови на англиски јазик
Категорија:Филмови на Дејвид Линч
Категорија:Филмови од 1980 година
Категорија:Филмови со Ентони Хопкинс
Категорија:Филмови со Ен Бенкрофт
Категорија:Филмови со Фреди Џонс
Категорија:Филмови со Венди Хилер
Категорија:Филмови со Џон Харт
Категорија:Биографски филмови
Категорија:Филмови засновани на вистински настани
Сензација (филм од 2006)

**Сензација** (англиски: *Scoop*) - американски филм од 2006 година, во режија на Вуди Ален. Главните улоги ги толкуваат: Скарлет Јохансон, Хју Џекмен, Вуди Ален, Ијан Мекшејн итн.

## Содржина
По смртта, новинарот Џо Стомбел (го игра Мекшејн) се наоѓа во еден чамец, заедно со други умрени луѓе. Една жена му кажува дека била отруена од богатиот аристократ Питер Лајман (го игра Џекмен), кој е сериски убиец. Во тоа време, Лондон го потресува аферата за серискиот убиец со тарот-карти, кој убива проститутки. За време на една претстава на магионичарот Сид Вотерман или „Сплендини“ (го игра Ален), една девојка, Американката Сондра Пренски (ја игра Јохансон), инаку студентка по новинарство која е во посета на Лондон, се јавуав како доброволец за трикот со дематеријализација. Таа влегува во кутијата и таму ѝ се прикажува духот на Стомбел, кој ја убедува дека може да направи сензација ако прва ја објави веста за милионерот-убиец Питер Лајман.

Така, Сондра и магионичарот започнуваат истрага, со цел да соберат докази против Лајман. Најпрвин, Сондра се запознава со него и лажно се претставува како ќерка на магионичарот кого го претставува како богат бизнисмен од САД. Таа и магионичарот се поканети на забава на имотот на Лајман и тогаш Сондра започнува да се вљубува во него. Набргу, тие започнуваат љубовна врска, но истовремено ја проверуваат неговата куќа во потрага по докази. Бидејќи доаѓаат до одредени сомнителни укажувања, тие се обраќаат до весникот „Обсервер“ кому му ја нудат сензационалната приказна, но тогаш дознаваат дека серискиот убиец е уапсен од полицијата.

Притоа, Сондра прави грешка и на Лајман му кажува дека го следела, мислејќи дека е сериски убиец. Истовремено, магионичарот оди во станот на една од убиените проститутки, по што доаѓа до несоборливи докази дека неа ја убил Лајман. Оттука, тој вози кон имотот на Лајман за да ја предупреди Сондра, но умира во сообраќајна несреќа. За тоа време, Сондра мислејќи дека не знае да плива, Лајман ја турка Сондра во езерото, со намера да ја убие, а потоа се јавува во полицијата и пријавува дека неговата девојка несреќно се удавила. Кога доаѓа полицијата, се појавува Сондра жива и здрава, кажувајќи му на Лајман дека е одлична пливачка.

## Наводи

Категорија:Филмови со Хју Џекмен
Категорија:Филмови со Скарлет Јохансон
Категорија:Филмови со Вуди Ален
Категорија:Филмови на Вуди Ален
Категорија:Филмови од 2006 година
Категорија:Американски филмови
Категорија:Филмови на англиски јазик
Категорија:Филмски комедии
Јудејска Пустина

мини|Манастирот „Св. Сава Осветен“ во долината Кидрон
мини|Ридови на Јудејската Пустина

**Јудејска Пустина** ( *Мидбар Јехуда*,  *Сахара Јахудан*) — пустина во Израел и Западниот Брег која го зафаќа просторот источно од Ерусалим и се спушта до Мртвото Море. Се протега од североисточниот дел на пустината Негев до подрачјето источно од Бејт Ел, и се одликува со бројни тераси со косини. Завршува со стрмна косина која запира во Мртвото Море и Јорданската Долина. Пустината ја сечат разни вади (долови со повремени водотеци) од североисток и југоисток и многу кланци, со длабочина од 36&nbsp;м на запад до 18&nbsp;м на исток. Пустината е подрачје со посебен морфолошки состав долж источната страна на Јудејските Планини. 

Пустината понекогаш се нарекува  *Јешимон*, што значи *пустина* или *дивина*, *Дивина на [[Јудино плене|Јуда]]* или *Дивина на [[Јудеја]]*.

## Местоположба и клима
Јудејската Пустина е сместена источно од градот Ерусалим и се спушта кон Мртвото Море. Поважни градски центри на ова подрачје се Ерусалим, Витлеем, Гуш Ецион, Ерихон и Хеврон.

Врнежите на подрачјето на Јудеја се движат од 400 до  на западните ридови,  околу западен Ерусалим (во централна Јудеја) и  во источен Ерусалим. Источните делови добиваат само  поради ефектот на дождовна сенка. Климата се движи од средоземна на запад и пустинска на исток, со појас на степска клима во средината.

## Издан
Во своето истражување, Еврејскиот универзитет во Ерусалим утврдил присуство на подземно наоѓалиште на слатка вода (издан) под Јудеската Пустина, наречен Издан на Јудејската група, кој почнува од Јудејските Планини и оди во североисточен правец кон Мртвото Море, а излегува на површина од изворите во Цуким, Каме, Самар и Ејн Геди. Изаднот се полни од дождовница и има просечна годишна зафатнина од 100 милиони кубици вода.

## Поврзано
* Јудеја
* Географија на Израел
* Масада
* Манастир „Св. Сава Осветен“
* Ејн Геди

## Наводи

Категорија:Пустини во Израел
Категорија:Географија на Палестина
Категорија:Западен Брег
Категорија:Јудеја
Категорија:Места од Новиот завет
Борис Стојменов

**Борис Стојменов** (роден на  година во Вељуса) — македонски економист, стопанственик и политичар.

## Животопис

Борис Стојменов завршил на Економскиот факултет во Скопје. Стојменов бил еден од основачите на ВМРО-ДПМНЕ и нејзин потпретседател. Во периодот од 28 ноември 1998 до 27 декември 1999 година, тој бил Министер за финансии на Република Македонија. Во 2002 година, тој ја основал партијата ВМРО-Македонска. Во 2008 година, на Парламентарните избори, Стојменов бил избран за пратеник во Собранието на Република Македонија. Во тоа време, тој бил член е на Комисијата за финансии и буџет, а исто така и на Комисијата за транспорт, врски и безбедност на животната средина. Во 2012 година неговата партија се пропоила кон ВМРО-ДПМНЕ.

Стојменов и неговото семејство се сопственици на Штедилница МАК-БС, Консалтинг БС, Печатница БС и телевизијата Канал 5.

## Наводи

Категорија:Луѓе од Вељуса
Категорија:Македонски економисти
Категорија:Состав на Владата на Република Македонија од 1998
Категорија:Министри за финансии на Република Македонија
Категорија:Политичари од ВМРО-ДПМНЕ
Категорија:Апсолвенти на Економскиот факултет - Скопје
Кирил Миноски

**Кирил Миноски** (роден на  година во Скопје) — македонски економист и политичар.

## Биографија

Кирил Миноски завршил на Економскиот факултет во Скопје. Во периодот од мај 2014 до ноември 2015 година бил на позицијата директор на Државниот пазарен инспекторат, по кое станал директор на Управата за јавни приходи.

Во периодот од 14 јуни 2016 до 1 јуни 2017 година бил Министер за финансии на Република Македонија.

## Наводи

Категорија:Живи луѓе
Категорија:Политичари од Скопје
Категорија:Македонски економисти
Категорија:Состав на Владата на Република Македонија од 2014
Категорија:Министри за финансии на Република Македонија
Категорија:Политичари од ВМРО-ДПМНЕ
Категорија:Апсолвенти на Економскиот факултет - Скопје
Пат (филм од 1954)

**„Пат“** или **„Улица“** (италијански: *La Strada*) - италијански филм од 1954 година, во режија на Федерико Фелини. Главните улоги ги толкуваат: Ентони Квин, Џулиета Масина, Ричард Бејсхарт итн. Често, филмот е познат и како „La Strada“ (по оригиналниот наслов). Во 1954 година, филмот ја добил наградата „Сребрен лав“ на Филмскиот фестивал во Венеција, а во 1957 година добил „Оскар“ за најдобар странски филм.

## Содржина
Зампано (го игра Квин) е забавувач кој патува со својот мотор по малите места, кинејќи железен синџир со градните мускули. Откако умира неговата придружничка Роза, тој оди кај нејзината мајка и за 10.000 лири ја купува девојката Џелсомина (ја игра Месина). Зампано е груб со Џелсомина и постојано оди со други жени, така што таа го напушта, но тој ја пронаоѓа и повторно ја зема со себе. Тие му се придружуваат на еден циркус, но откако еден член на циркусот го исмева Зампано, тој започнува да го брка со намера да го убие. Оттука, Зампано е уапсен и затворен, а Џелсомина ја одбива понудата да остане во циркусот или да замине со човекот од циркусот, туку останува со Зампано. Патувајќи од едно до друго место, тие случајно го среќаваат човекот од циркусот и Зампано започнува да го тепа, нанесувајќи му смртоносни повреди. Потоа, Зампано го фрла неговото тело под мостот, но оттогаш Џелсомина постојано тагува по убиениот. Затоа, Зампано ја остава крај патот и ја напушта. Неколку години подоцна, како дел од патувачки циркус, Зампано гостува во еден град, каде ја слуша омилената музика на Џелсомина и дознава дека таа умрела пред неколку години. Една ноќ, откако се опива во кафеаната, Зампано легнува на морскиот брег и почнува да плаче...

## Наводи

Категорија:Италијански филмови
Категорија:Филмови на италијански јазик
Категорија:Филмови од 1954 година
Категорија:Црно-бели филмови
Категорија:Филмови на Федерико Фелини
Категорија:Филмови со Ентони Квин
Категорија:Филмови со Џулиета Масина
Категорија:Филмови со Ричард Бејсхарт
Категорија:Филмови добитници на Оскар за најдобар странски филм
Категорија:Улични филмови
Слободан Горачинов

**Слободан Горачинов**  роден на 20 јануари 1963 година е македонски фудбалски тренер и поранешен фудбалер.

## Кариера
Роден во Скопје Македонија, уште како млад, тој пристигнал во Белград за да игра во младинските категории на тогашниот  југословенски гигант Црвена Ѕвезда. По три сезони поминати во Црвена Ѕвезда, тој се вратил во својот роден град, Скопје, и потпишал со ФК Вардар каде што подоцна и станал стандарден играч. По три сезони во Вардар, тој заминал во странство, и потпишал со Грацер АК во австриската бундес лига каде што играл до 1990 година.

По пензионирањето тој станал тренер, на неколку фудбалски клубови, меѓу кој и неговиот поранешен клуб Вардар, во сезоната 1996-97. Во сезоната 2014-15 тој бил тренер на српскиот ФК Хајдук Белград кој настапувал во српската лига на Белград.

## Наводи

## Надворешни извори
* Profile at Playerhistory.

Категорија:Фудбалери од Скопје
Категорија:Фудбалери на ФК Вардар (Скопје)
Категорија:Родени во 1963 година
Двогрба камила

**Двогрба камила** (латински: *Camelus bactrianus*) — типична камила од средноазиските степи и пустини. Од едногрбите камили се разликуваат во тоа што имаат две грпки. Научното име го добила по Бактрија, античка држава, која постоела на тлото на Средна Азија. Првпат биле претставени на запад за време на тргување на „Патот на свилата“., кога арапските трговски каравани стигнувале до Римската Империја.

На светот живеат околу 1,5 милиони бактриски камили. Во дива состојба ги има помалку од илјада, во Монголија и северозападна Кина.

## Издржливост и исхрана

[thumb|лево|175px|Рана анимација од [1887 година]]
Бактриската камила може да издржи без вода 4 до 5 дена, а може да испие околу 60 литри вода во рок од 10 минути. Може да трча со брзина до 40&nbsp;км/ч. Заради втирата грпка поиздржливи се и поудобни од едногрбата камила, а поднесуваат и пониски температури, па се од големо значење за горските ланци на Памир и Хиндукуш, и затоа биле најважното превозно средство на „Патот на свилата“.

Живеат од 40 до 50 години.

### Исхрана
[мини|десно|Двогрба камила во [Зоолошка градина Скопје|Зоо Скопје.]]
Двогрбите камили се дневни животни, ноќе спиејќи на отворено и дење барајќи храна. Тие се првенствено тревојади. Со цврсти усти кои можат да издржат остри предмети како трње, тие можат да јадат растенија суви, бодливи, солени или горчливи и можат да внесат буквално секаков вид на вегетација. Кога други извори на хранливи материи не се достапни, овие камили може да се хранат со трупови, гризајќи коски, кожа или разни различни видови месо. Во поекстремни услови, тие можат да јадат секаков материјал што ќе го најдат, кој вклучува јаже, сандали, па дури и шатори. Нивната способност да се хранат со широк спектар на храна им овозможува да живеат во области со ретка вегетација. Првиот пат кога храната е проголтана, не е целосно џвакана. Делумно мастираната храна оди во стомакот и подоцна се враќа назад за понатамошно џвакање.

Двогрбите камили припаѓаат на прилично мала група животни кои редовно јадат снег за да ги обезбедат своите потреби за вода. Животните кои живеат над снежна покривка можеби имаат врска со ова, бидејќи снегот и мразот можат да бидат единствените облици на вода во текот на зимата, и со тоа, нивниот опсег е значително зголемен. Латентната топлина на снегот и мразот е голема во споредба со топлинскиот капацитет на вода, принудувајќи ги животните да јадат само мали количини истовремено.

## Наводи

## Надворешни врски

*Camelus bactrianus, University of Michigan Animal Diversity project
* 
* Wild Camel Protection Foundation
* Images of Bactrian Camels at the Highland Wildlife Park, Scotland by Aaron Sneddon 
* ; discovery of camels in the Gashun Gobi region

Категорија:Добиток
Категорија:Цицачи на Кина
Категорија:Цицачи на Индија
Категорија:Цицачи на Пакистан
Категорија:Животински таксони опишани од Карл Линеј
Категорија:Животни во Зоолошка градина Скопје
Љубовна приказна (филм од 1970)

**Љубовна приказна** (англиски: *Love Story*) – американски филм од 1970 година, во режија на Артур Хилер. Сценариото го напишал Ерих Сегал.  Главните улоги ги толкуваат: Рајан О'Нил, Али Мекгро, Реј Миланд, Џон Марли, Кетрин Балфур и Томи Ли Џонс. 

## Содржина
Оливер Барет (го игра О'Нил), кој потекнува од угледно и богато семејство, студира право на Универзитетот Харвард. Тој се вљубува во интелигентната девојка Џени (ја игра Мекгро), која доаѓа од средната класа, но на таа врска се спротивставува конзервативниот татко на Оливер (го игра  Миланд). Сепак, Оливер не ја напушта девојката со која набргу се венчава, по што живеат среќен, идиличен живот. Одненадеж, младиот брачен пар се соочува со страшна вистина: Џени е заболена од смртоносна болест, а лекарите предвидуваат дека таа ќе живее уште малку време.

## За филмот
Филмот постигнал голем комерцијален успех и до ден-денес претставува една од најпознатите љубовни приказни прикажани на филмското платно, а главните јунаци на филмот веднаш станале големи филмски ѕвезди. Филмот бил номиниран за наградата „Оскар“ во повеќе категории, а победил само во категоријата за најдобра музика. Сепак, филмот освоил четири награди „Златен глобус“ (за најдобар филм, режија, сценарио и музика). За своите улоги, О'Нил и Мекгро ја добиле италијанската награда „Давид“, а Мекгро ја добила и наградата „Златен глобус“.

## Наводи

Категорија: Американски филмови
Категорија: Филмови на англиски јазик
Категорија: Акциони филмови
Категорија:Филмови од 1970 година
Категорија: Филмови на Артур Хилер
Категорија: Филмови со Рајан О'Нил
Категорија: Филмови со Али Мекгро
Категорија: Филмови со Томи Ли Џонс
Категорија: Филмови со Реј Миланд
Карбазохром

**Карбазохромот** е антихеморагик, или хемостатик, агенс кој го запира крвавењето, преку агрегација и адхезија на тромбоцитите. Се користи за профилакса и терапија на спонтани крвавења од различно потекло, оперативни или постоперативни крвавења, различни форми на хеморагична пурпура, изгореници од втор или трет степен.

Заедно со троксерутинот, се истржувани за нивна потенцијална примена во третманот на хемороиди.

## Наводи

Категорија:Антихеморагици
Ифтар

**Ифтар** (; буквално *појадок*) – вечерен оброк во текот на исламскиот месец на рамазан, односно јадење кое се консумира во првиот самрак, непосредно по заоѓањето на Сонцето. Со ифтарот се завршува денот на пост, а најчесто се зема пред вечерната молитва акшам-намаз.

## Опис
Ифтарот е една од позначајните одлики на месецот рамазан и често се врши во склоп на заедницата, каде се собираат поголем број лица заедно да го завршат денот на постот. Ифтарот започнува веднаш по заоѓањето на Сонцето под хоризонтот. Традиционално, но не и задолжително, ифтарот почнува со јадење три плода од датула, бидејќи тоа се смета за суна, т.е. дека тоа го правел божјиот пратеник Мухамед. Многу муслимани сметаат дека е исклучително побожно и добро дело да се нахранат сиромашните и да им се понуди ифтар, што исто така се смета за суна.

## Галерија

Image:Ramadan Dinner 2005-11-07.jpg|Ифтар на отворено во Египет
Image:Mezes.jpg|Ифтарско мени


## Поврзано
* Рамазански бајрам

## Наводи

Категорија:Ислам
Категорија:Рамазан
Категорија:Рамазански пост
Категорија:Зборови што ги нема во ТРМЈ
Категорија:Турцизми
Microsoft Visual Studio

**Microsoft Visual Studio** е интегрирана развивачка околина од Микрософт (анг. Microsoft). Таа се користи за развој на компјутерски програми за Микрософт Виндоус (анг. Microsoft Windows), како и за создавање мрежни  места, семрежни прилози, веб услуги и мобилни апликации.

## Особености
Visual Studio користи едитор за код кој поддржува Intellisense (компонента за дополнување на код) како и рефакторирање на код. Останати алатки во оваа развивачка околина се : интегриран дебагер, профилер за код, дизајнер за форми (за графички апликации), веб дизајнер, дизајнер за класи и дизајнер за шема на основа на податоци. Visual Studio исто така поддржува голем број на екстензии кои можат да ја зголемат функционалноста на речиси секое ниво.

## Поддржани програмски јазици
Visual Studio (засега) поддржува 36 различни програмски јазици. Некои поддржани програмски јазици се: C, C++, C++/CLI, VB.NET, C#, F# и TypeScript. Некои програмски јазици како Пајтон(анг. Python) имаат потреба од посебни екстензии, а некои како на пр. Јава (анг. Java) веќе не се поддржани од оваа развојна околина.

## Верзии и изданија
Visual Studio има неколку верзии на развој:
* 97 (1997)
* 6.0 (1998)
* .NET (2002)
* .NET 2003
* 2005
* 2008
* 2010
* 2012
* 2013
* 2015
* 2017
*2019

Секоја верзија се пушта во продажба во неколку изданија, од кои најпопуларни најчесто се изданијата Community, Professional и Enterprise, од кои секое издание поддржува различни одлики.

Моментално, последна издадена верзија е Visual Studio 2019, чие официјално пуштање во продажба беше на 2 април 2019, иако претходно беа претставени неколку "preview" верзии, односно некомплетни и нестабилни верзии претставени со цел да се комплетира и оваа верзија на познатата интегрирана развивачка околина.
Завар дизајн

**Завар дизајн** - македонско трговско друштво за заварување и производство на процесна опрема за прехранбената, за хемиската и за фармацевтската индустрија.

## Историјат
Фирмата „Завар дизајн“ е основана во 1988 година од страна на м-р Јован Наумовски. Подоцна, на функцијата главен менаџер на фирмата него го заменила неговата ќерка Марта Наумовска-Грнарова.

## Производство
Во својата производна дејност, „Завар дизајн“ работи во согласност со стандардите ИСО 9001, ИСО 14001, ИСО 3834-2, ПЕД 97/23-ЕЦ и ОХСАС. Дури 80% од производството на „Завар дизајн“ е наменето за извоз.
Посебна производна програма на „Завар дизајн“ сочинуваат дизајнираните радијатори, кои истовремено се грејни тела и скулптури. Првата колекција вакви радијатори се појавила во 2008 година. Во март 2016 година, на саемот МЦЕ во Милано била претставена линијата „Art Line“, а покрај неа се истакнува и колекцијата „DROP“, дизајнирана во соработка со студиото „Капка“ и со дизајнерката Јана Ацевска. Во април 2017 година, во Њујорк, фирмата „Завар дизајн“ ја освоила престижната награда за „најдобар иновативен дизајн“ која ја доделува Американската асоцијација за внатрешен дизајн (*ASID*).

## Наводи

Категорија:Трговски друштва во Македонија
Агрокор

**Агрокот** (хрватски: *Agrokor*) - хрватско акционерско друштво во областа на производството на храна и во трговијата, со седиште во Загреб. Во 2017 година, фирмата вработувала 60.000 лица и имала годишен приход во висина од 15% од хрватскиот БДП.
мини|Лого на Агрокор

## Операции
„Агрокор“ претставува конгломерат кој поседува дури 24 претпријатија во неколку земји од Централна и Источна Европа, како и на просторите на поранешната СФРЈ. Така, во 2014 година, „Агрокор“ го купил словенечкиот синџир на продавници „Меркатор“.

## Финансиски резултати
Пролетта 2017 година избил голем финансиски скандал, кога било обелоденето дека фирмата не може да ги врати земените кредити и не може да ги исплаќа обврските кон своите добавувачи. Претходно, во јануари 2017 година, агенцијата „Мудис“ го намалил кредитниот рејтинг на „Агрокор“ од В2 на В3, а веројатноста за неисполнување на обврската била намалена од нивото В1-PD на B3-PD. Притоа, поради големината на „Агрокор“ и поради неговото значење за хрватската економија, во април 2017 година, хрватскиот Сабор донел специјален закон за регулирање на обврските на „Агрокор“ (Закон за системски важни компании), кој врз таа основа бил ставен под принудна управа со решение на трговскиот суд во Загреб. Со законот било предвидено привремениот управник Анте Рамљак да ја санира фирмата во период од 12 до 15 месеци, а за таа цел била ангажирана познатат меѓународна компанија за преструктурирање „Алварез и Маршал“ (*Alvarez & Marshall*).

## официјално мрежно место
Официјално мрежно место на „Агрокор“

## Наводи

Категорија:Економија на Хрватска
Вашингтон (округ)

десно|400п|Карта на окрузите во САД со име „Вашингтон“.
**Вашингтон** () — име кое го носи 31 округ во САД (од кои еден службено се нарекува „парохија“), сите наречени по револуционерниот војсководец и прв претседател на САД, Џорџ Вашингтон (1732 - 1799).

## Список на окрузи

*Вашингтон — Ајдахо
*Вашингтон — Ајова
*Вашингтон — Алабама
*Вашингтон — Арканзас
*Вашингтон — Вермонт
*Вашингтон — Вирџинија
*Вашингтон — Висконсин
*Вашингтон — Илиноис
*Вашингтон — Индијана
*Вашингтон — Јута
*Вашингтон — Канзас
*Вашингтон — Кентаки
*Вашингтон — Колорадо
*Вашингтон — Луизијана
*Вашингтон — Мејн
*Вашингтон — Мериленд

*Вашингтон — Минесота
*Вашингтон — Мисисипи
*Вашингтон — Мисури
*Вашингтон — Небраска
*Вашингтон — Њујорк
*Вашингтон — Оклахома
*Вашингтон — Орегон
*Вашингтон — Охајо
*Вашингтон — Пенсилванија
*Вашингтон — Род Ајленд
*Вашингтон — Северна Каролина
*Вашингтон — Тексас
*Вашингтон — Тенеси
*Вашингтон — Флорида
*Вашингтон — Џорџија

## Поранешни
* Вашингтон — Јужна Дакота (1883–1943), поделен и припоен кон окрузите Џексон, Пенингтон и Шенон (денес Оглала Лакота) во 1943 г. поради финансиските проблеми на Јужна Дакота.
* Вашингтон — Вашингтон (до 1871 г.), на територијата на денешниот округ Колумбија (градот Вашингтон и околината) заедно со сите други окрузи на таа територија.

## Поврзано
*Окрузи во САД

Категорија:Окрузи во САД
Муфтија

**Муфтија** (‎) — претставник на верската власт и правосуден толкувач на шеријатот, исламскиот закон, признат заради својата честитост, верското и правното знаење. Муфтијата може да изрече фатва кога треба да се реши некој непознат правен проблем.

Позната е фатвата изречена над индискиот писател Салман Ружди.
[мини|лево|Муфтија чита во својата молитвена столица, од [Жан-Леон ЖеромJean-Léon Gérôme, околу 1900)]]
Во некои земји, во кои политичкиот систем е официјално заснова на исламот, како на пример во Иран, Саудиска Арабија, или каде правниот систем се заснова на шеријатот, како во Египет, муфтиите , а особено великиот муфтија, ги советува правните и судските органи. Меѓутоа, со оглед на децентрализацијата карактеристична за исламот, извршувањето на фатвата која ја издал муфтија не е задолжително за ниеден муслиман, освен за самиот муфтија и за оние кои доброволно се ставаат под негова заштита.

Кај шиитите, функцијата на муфтиите ја извршуваат ајатоласи.

## Поврзано
* Имам
* Улема
* Кадија
* Калиф
* Мула
* Шеик
* Ајатолах

## Наводи

## Надворешни врски
* The ethics of Muftī by Imam Ibn Khaldûn
* 
* 

Категорија:Титули
Категорија:Ислам
Категорија:Верски занимања
Категорија:Арапски зборови
Категорија:Турцизми
Несакана реакција

**Несакана реакција** е секој несакан и штетен одговор на фармацевтскиот производ што се јавува при неговата употреба. Несакана реакција може да се појави после една доза или пролонгирана администрација на еден лек или при истовремена употреба на повеќе лекови. Проучувањето на несаканите реакции е цел на науката позната како *[[фармаковигиланца]]*. **Несакан настан** се однесува на несакан и штетен одговор за време на употребата на лекот, при што може лекот и да не е идентификуван како причинител. Несаканата реакција е посебен вид на несакан настан каде е потврдена причинско-последичната поврзаност.

Категорија:Фармација
Каземиро

**Карлос Енрике Каземиро** (роден на 23 февруари 1992), познат само како **Каземиро**, е бразилски фудбалер, играч од средниот ред на Манчестер Јунајтед и на бразилската репрезентација.

Тој ја започнал кариерата во Саун Пауло, каде што и се формирал како играч, постигнувајќи 11 голови на 112 официјални натпревари. Успешните настапи во бразилското првенство, го преселиле во шпанскиот гигант Реал Мадрид во 2013 година, но исто така, тој поминал една сезона на позајмица во Порто.

Неговата репрезентативна кариера започнала во 2011 година, а како дел од бразилската репрезентација бил во составот на Копа Америка во 2015, 2016 и 2019, како и за Светското првенство 2018.

## Наводи

## Надворешни врски
*Real Madrid official profile
*
*
*
*
*

Категорија:Бразилски фудбалери
Категорија:Фудбалери на ФК Реал Мадрид
Категорија:Фудбалери на ФК Порто
Категорија:Фудбалери на ФК Манчестер Јунајтед
Категорија:Живи луѓе
Категорија:Родени во 1992 година